Natasha Liu Bordizzo Akan Bawa Watak Sabine Wren Dalam Siri Disney+ ‘Star Wars: Ahsoka’
Natasha Liu Bordizzo (The Society, Most Dangerous Game, Guns Akimbo) akan menyertai Rosario Dawson dalam siri spin-off The Mandalorian, Star Wars: Ahsoka dengan memainkan peranan Sabine Wren, lapor Deadline. Sabine Wren merupakan salah satu watak dalam siri animasi Star Wars Rebels. The Society, Most Dangerous Game, Guns Akimbo Ahsoka Tano telah membuat penampilan aksi-langsung pertama dalam siri The Mandalorian musim kedua. Siri terhad Star Wars: Ahsoka dijangka akan meneruskan cerita mengenai watak itu.  Dave Filoni akan menulis lakonlayar dan turut berkhidmat sebagai penerbit ekskutif disamping Jon Favreau dan Kathleen Kennedy. Butiran lanjut mengenai projek terbaru Lucasfilm itu masih belum didedahkan.  Dalam Star Wars Rebels, watak Sabine Wren telah disuarakan oleh Tiya Sicaris. Dia digambarkan sebagai “seorang pahlawan muda Mandalorian dan artis grafiti, pelajar Akademi Imperial yang tercicir, dan bekas pemburu dengan pengetahuan tentang senjata dan bahan letupan.” Star Wars: Ahsoka dijangka memulakan penggambaran pada Mac 2022. Siri ini juga dijangka menampilkan kepulangan Hayden Christensen sebagai Anakin Skywalker.